**Vprašanje:**

Imeli bi vprašanje glede razpisa: ali je predmet razpisa tudi lahko Izobraževalni seminar za strokovne delavce\_ke CSD ter Izobraževalni seminar za študente in študentke fakultet?

**Odgovor:**

Predmet razpisa je določen v točki II, in sicer bodo sofinancirani projekti, ki prispevajo k spodbujanju enakih možnosti ranljivih skupin žensk in preprečevanju nasilja nad ženskami, vključno s spletnim nasiljem. Razpis še določa, da bodo sofinancirani projekti, ki bodo v največji meri prispevali k spodbujanju enakih možnosti ranljivih skupin žensk, kot so npr. pripadnice manjšinskih etničnih skupnosti, ženske z ovirami, kmečke ženske, starejše ženske, begunke, migrantke, pripadnice LGBTIQ+ skupnosti, matere, ki same skrbijo za otroke in druge ter projekti, ki bodo v največji meri prispevali k ozaveščanju mladih in celotne družbe o posledicah nasilja, vključno s spletnim nasiljem, nad dekleti in ženskami ali k njegovemu preprečevanju. Glede na navedeno izobraževalni seminarji sodijo v predmet razpisa, v kolikor naslavljajo zgoraj navedene vsebine oz. ciljne skupine.

**Vprašanje:**

Prijavljamo projekt, ki predvideva izvedbo delavnic po Sloveniji in s tem potne stroške. Te rubrike v finančnem načrtu ne vidimo. Ali je smiselno, da namesto »zaposleniX« napišemo Potni stroški za izvedbo delavnic, potem pa pri številu mesecev napišemo število predvidenih kilometrov in pri stroški plače predvideno kilometrino? Kako naj rešimo to zagato, saj ne želimo, da bi bil projekt zavrnjen zaradi napačne uporabe obrazca za finančni načrt.

**Odgovor:**

Kot je opredeljeno v besedilu javnega razpisa, so potni stroški službenih potovanj del upravičenih stroškov zaposlenih. Zato jih v finančnem načrtu vpišete v razdelek: 1. Stroški plač in povračil v zvezi z delom.